স্পোর্টস ডেস্ক:: বাংলাদেশ প্রিমিয়ার লিগের (বিপিএল) চতুর্থ আসরে দুর্দান্ত ব্যাটিং করে জাতীয় দলে ফেরার দাবি পোক্ত করে ফেলেছিলেন শাহরিয়ার নাফীস। কিন্তু জাতীয় দলের এই সাবেক ওপেনারের জন্য সর্বশেষ আসরটি খুবই বাজে গেছে। ৮ ম্যাচে কোনো ফিফটি নেই, করেছেন মোটে ১০৮ রান। যে কারণে আগামী ৬ষ্ঠ আসরের জন্য রবিবার হয়ে যাওয়া প্লেয়ার্স ড্রাফটে তাকে দলে নেয়নি কোনো ফ্র্যাঞ্চাইজি! এমন ঘটনায় বেশ হতাশ এবং অবাক হয়েছেন এই ক্রিকেটার।